MODIFICACIÓN DO DECRETO DO ALCALDE FIXANDO AS ÁREAS DE GOBERNO, CONCELLEIROS RESPONSABLES DAS DISTINTAS ÁREAS E DELEGACIÓNS ESPECIAIS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/02/2021)

O 30.10.2020 o Alcalde ditou o seguinte Decreto: “Ditado decreto de delegacións do alcalde con data 15 de xuño de 2019 onde se establecen as áreas de goberno, concelleiros responsables e delegacións especiais e posteriores modificacións destes, por mor de facilitar a actividade administrativa, faise necesario delegar no Director Xeral de Recursos Humanos determinadas competencias en materia de persoal. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ao réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Modificar as delegacións realizadas por esta Alcaldía, no senso de delegar no director xeral de Recursos Humanos, Juan Melchor Celay Velichkov, as seguintes competencias: - Seguimento e control do cumprimento dos dereitos e deberes do persoal ao servizo do concello. - Decisións, propostas e trámites en materia de persoal que sexan competencia da Alcaldía. Exceptúanse da delegación anterior as seguintes competencias en materia de persoal que se manteñen na concelleira delegada do Servizo de Persoal e Cultura, María del Carmen Fouces Díaz consonte o Decreto de data 15/06/2019: - Negociación de acordos e convenios colectivos, reguladores das condicións de traballo e melloras sociais - Propostas de acordo á Xunta de Goberno Local relativas a modificación da RPT e do Cadro de Persoal - Propostas de acordo á Xunta de Goberno Local relativas a oferta de emprego público; as bases reguladoras de procesos selectivos e as bases de procesos de provisión de postos de traballo - Resolución de convocatoria de procesos selectivos e de provisión de postos de traballo - Resolución de aprobación de listas de admitidos e excluídos, nomeamentos de membros de tribunais cualificadores e determinación da data, hora e lugar de celebración dos procesos selectivos - Iniciación e resolución de expedientes de nomeamentos ou contratación de persoal municipal - Resolución e autorización de expedientes de permutas - Iniciación e resolución de expedientes de despedimento Segundo.- No caso de vacante, ausencia ou enfermidade, as competencias delegadas no apartado anterior no director xeral de Recursos Humanos entenderanse delegadas na concelleira delegada de persoal e cultura e no seu defecto exerceranse directamente pola Alcaldía. As suplencias que se sinalan neste decreto non supoñen alteración das competencias previamente delegadas, senón tan só a substitución temporal dos delegados debida á súa propia ausencia, e efectuaranse sen necesidade de acto administrativo distinto deste decreto Terceiro.- A delegación sinalada no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais Cuarto.- Notifíquese a presente resolución, persoalmente, ao Director Xeral interesado, a concelleira delegada do Servizo de Persoal e Cultura, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento. O Secretario.